આપણને નવી લાગતી, પરંતુ વર્ષોથી કેટલાક દેશોમાં અનુસરાઈ રહેલી આ ટ્રીટમેન્ટના ઇતિહાસ વિશે કૉસ્મેટિક ક્લિનિક ચલાવતાં ડૉ. જયશ્રી મનચંદા કહે છે, ‘સેંકડો વર્ષોથી થાઈ થેરપીઝમાં સ્લૅપિંગ-ટ્રીટમેન્ટ આપવામાં આવે છે. ચહેરાના અમુક ભાગમાં અમુક પદ્ધતિ સાથે થોડા ફોર્સથી થપાટ મારવામાં આવે તો એ ભાગમાં ઊર્જા ઉત્પન્ન થાય છે. એને કારણે ચહેરાના સ્નાયુઓમાં બ્લડ-સર્ક્યુલેશનનું પ્રમાણ વધે છે. હકીકતમાં જ્યારે જોરથી ચહેરા પર થપાટ વાગે ત્યારે ચહેરાની સ્કિનની નીચે રહેલી નસો ઉત્તેજિત થાય છે જે ચહેરા પરની કરચલીઓ દૂર કરીને એને ટાઇટ કરવાનું કામ કરે છે અને એનું લચીલાપણું પાછું આપે છે. હકીકતમાં બોટોક્સ ટ્રીટમેન્ટ જેવી જ આ ટ્રીટમેન્ટમાં ઇફેક્ટ જોવા મળે છે.’